
TRGOVAČKI SUD U RIJECI
      Rijeka, Zadarska 1 i 3


U   I M E   R E P U B L I K E   H R V A T S K E


R J E Š E N J E
	


	Trgovački sud u Rijeci, po sucu Nataši Malvich, u stečajnom predmetu povodom zahtjeva FINANCIJSKE AGENCIJE, Zagreb, Ulica grada Vukovara 70, OIB: 85821130368, Regionalni centar Rijeka, Podružnica Rijeka, F. Kurelca 8, Rijeka, za provedbu skraćenog stečajnog postupka nad dužnikom THEMA d.o.o. Rijeka, A. B. Šimića 18/4, OIB: 80428291703, MBS: 040234003, 7. ožujka 2017. godine,

r i j e š i o    j e

	Obustavlja se skraćeni stečajni postupak nad dužnikom THEMA d.o.o. Rijeka, A. B. Šimića 18/4, OIB: 80428291703, MBS: 040234003.


Obrazloženje
Financijska agencija, Zagreb, Ulica grada Vukovara 70, OIB: 85821130368, Regionalni centar Rijeka, Podružnica Rijeka, F. Kurelca 8, Rijeka podnijela je ovome sudu zahtjev za provedbu skraćenog stečajnog postupka nad dužnikom THEMA d.o.o. Rijeka, A. B. Šimića 18/4, OIB: 80428291703, MBS: 040234003 (dalje: dužnik). 
U skladu s odredbama članaka 430. i 431. Stečajnog zakona (Narodne novine broj 71/15, dalje: SZ), oglasom objavljenim na mrežnoj stranici e-Oglasne ploče suda dana 11. siječnja 2017. godine pozvane su osobe ovlaštene za zastupanje dužnika po zakonu u roku od 15 dana od dana objave oglasa podnijeti sudu popis imovine i obveza na propisanom obrascu i pozvani su vjerovnici dužnika u roku od 45 dana predložiti otvaranje stečajnog postupka i po pozivu suda predujmiti iznos potreban za namirenje troškova postupka. 
Dana 27. siječnja 2017. godine osoba ovlaštena za zastupanje dužnika je podnijela ovome sudu popis imovine i obveza uz koji su dostavljeni izvadci iz zemljišne knjige prema kojima dužnik ima u vlasništvu nekretnine.
Prema odredbi čl. 433. SZ-a ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl. 431. SZ-a sud će obustaviti skraćeni stečajni postupak i odgovarajućom primjenom općih odredaba stečajnog postupka donijeti rješenje o pokretanju prethodnog postupka, odnosno otvaranje stečajnog postupka. 
Slijedom navedenoga, valjalo je temeljem čl. 433. SZ-a obustaviti skraćeni stečajni postupak budući nisu ispunjene pretpostavke za istodobno otvaranje i zaključenje stečajnog postupka nad dužnikom, pri čemu će sud po pravomoćnosti ovoga rješenja odgovarajućom primjenom općih odredbi stečajnog postupka propisanih Stečajnim zakonom donijeti rješenje o pokretanju prethodnoga postupka. 

Rijeka, 7. ožujka 2017. godine
							                            Sudac
							                     Nataša Malvich


							
UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u dva primjerka, u roku od osam dana od primitka rješenja putem mrežne stranice e-Oglasna ploča sudova.

